2009. gada Apes novada domes vēlēšanas
2009. gada Apes novada domes vēlēšanas notika 6. jūnijā 2009. gada Latvijas pašvaldību vēlēšanās . Vēlēšanās Apes novada domē tika ievēlēti 13 deputāti. Vēlēšanās piedalījās 3 kandidātu saraksti, kas veidoti no 45 kandidātiem. Apes novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Apes novadā vēlēšanas notika 4 iecirkņos. Vēlēšanās visvairāk balsu ieguva saraksts Mēs - savam novadam (75,98%), bet novada domē iekļuva arī pārējie divi saraksti. Apes novada domes vēlēšanās piedalījās 1 763 vēlētāji jeb 52,58% no balsstiesīgajiem. No vēlēšanu aploksnēm derīga bija 1 761, bet savu balsi par kādu no sarakstiem atdeva 1 722 vēlētāji.